Island prinúti firmy vyplácať rovnakú mzdu bez ohľadu na pohlavie
REYKJAVÍK 8. marca (WebNoviny.sk) - Island sa zrejme stane prvou krajinou sveta, ktorá prinúti zamestnávateľov dokazovať, že platia zamestnancom rovnakú mzdu bez ohľadu na pohlavie, sexuálnu orientáciu, etnickú či národnostnú príslušnosť.
Vláda tejto malej severskej krajiny v stredu oznámila, že hodlá zaviesť štandard rovnakej mzdy. Ten bude vyžadovať od zamestnávateľov s viac ako 25 zamestnancami, aby zabezpečili, že im budú za tú istú prácu vyplácať rovnakú mzdu.
Island chce do roku 2022 zlikvidovať rozdiel v mzdách medzi pohlaviami. Minister pre rovnosť a sociálne veci Thorsteinn Víglundsson dnes - na Medzinárodný deň žien - oznámil, že "je správny čas urobiť niečo radikálne v tejto záležitosti".
V októbri tisíce islandských žien odišli z práce o 14:38 h na protest proti rozdielnym mzdám, aké berú za rovnakú prácu ženy a muži. Ľudskoprávne organizácie bojujúce za práva žien vyrátali, že v dôsledku tohto rozdielu ženy každý deň od 14:38 h pracujú zadarmo.
Viac k témam: Island, mzdy, platyZdroj: Webnoviny.sk - Island prinúti firmy vyplácať rovnakú mzdu bez ohľadu na pohlavie © SITA Všetky práva vyhradené.
Zdroj a foto: SITA
© SITA Slovenská tlačová agentúra a.s. Všetky práva vyhradené. SITA Slovenská tlačová agentúra a.s. si vyhradzuje výlučné právo udeľovať súhlas na rozmnožovanie, šírenie a na verejný prenos tohto článku a jeho častí.
Podujatia
2023
Finanční agenti
Kryptomeny
Zamestnanie
Voľný čas
SPRAVODAJSTVO
Najčítanejšie
- 1.Nedeľa bude o hodinu kratšia, no na pol roka nám prinesie letný čas
- 2.Prognóza: Tri scenáre, ako by sa mohli kryptomeny vyvíjať v roku 2023
- 3.Investori sa vracajú k dlhopisom. Prinášajú im lepšie zhodnotenie ako pred rokom či dvomi
- 4.Daniari pre svoju e-kasu predĺžili spoluprácu s firmou Allexis za 1,2 milióna eur
- 5.Ceny pohonných látok znovu začali klesať a benzín je opäť lacnejší ako nafta